**Գուարակեսաբա էկոլոգիական կայան** (պորտ.՝ Estação Ecológica da Guanabara), էկոլոգիական կայան Բրազիլիայի Պարանա նահանգի Գուարակեսաբա մունիցիպալիտետում։

Տեղագրություն
-------------

4476 հա տարածքով Գուարակեսաբա էկոլոգիական կայանը ստեղծվել է 1982 թվականի մայիսի 31-ին։ Առափնյա ծովային բիոմում է։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Այն գտնվում է Պարանա նահանգի Գուարակեսաբա մունիցիպալիտետի տարածքում։ Էկոլոգիական արգելոցն ամբողջությամբ ընդգրկված է Գուարակեսաբա բնապահպանական պահպանվող տարածքում։ Լագամար մոզաիկի մի մասն է։

Շրջակա միջավայր
---------------

Շրջանը մայրցամաքային և ծովային ծագման չմիավորված նստվածքի հարթ տարածք է։ Ամենաբարձր կետը ծովի մակարդակից բարձր է 30 մետր։ Պահպանման միավորումը գտնվում է Բենիտոյում տեղակայված Տագասաբա և Սեռա Նեգրա գետերի գետախառնունքում, ինչպես նաև Իտակուի Պակոտուվա ու Բոկասու գետերի միախառնման և Գուարակեսաբա, Պորուկուարա, Բիրիգուի ու Սաբուի գետերի գետաբերաններում։ Այս գետաբերանների միջև կան բազմաթիվ ջրանցքներ և սև ջրային ավազաններ։ Միավորումն ընդգրկում է Բայա դոս Պինեյրոսի արևմտյան, Բայա դե Գուարակեսաբայի հյուսիսային ու Էնսեադա դու Բենիտոյի արևմտյան հատվածներում գտնվող մանգլենիների տարածքները, ինչպես նաև Լարանժեյրաս, Ռաբելու, Պավոսա, Բանանաս և Գալիետա կղզիները։

Կայանը ընկած է խոնավ արևադարձային գոտում։ Տեղումների մեծ քանակություն դիտվում է փետրվար-ապրիլ ամիսներին։ Տարեկան տեղումների միջին քանակը 2365 մմ է։ Ջերմաստիճանը տատանվում է 17-26 °C, իսկ միջինը` 21 °C է։ Բուսականությունը պարունակում է Ատլանտյան խոնավ անտառը, անցումային անտառներն ու մանգլենիները։ Մանգլենիների հիմնական տեսակներն են՝ ռիզոֆորա մանգլենին, *Laguncularia racemosa* և *Avicennia schaueriana*։ Ծաղկում են մարտից հոկտեմբեր։ Դրանք դասավորվում են հստակ սահմանված գոտիների մեջ։ Գետի եզրին ամենամոտ գտնվողը ռիզոֆորա մանգլենին է։ Ձկներից ու թռչուններից բացի, մանգլենիներում կան խեցգետնակերպերի, փափկամարմինների և այլ անողնաշարավոր կենդանիների բազմաթիվ տեսակներ։

Պահպանություն
-------------

Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության Iա կատեգորիայի ներքո։ Կայանը ստեղծվել է մանգլենիներն ու կղզու էկոհամակարգը պահպանելու, անհետացող տեսակները պաշտպանելու, գենային բանկերը պահպանելու և գիտական հետազոտություններին աջակցելու համար։ Կարմրապոչ ամազոնը պահպանվող տեսակ է կայանում։

* Գուարակեսաբա բնապահպանական պահպանվող տարածք (խոշոր կարմիր ուրվագիծ), պահպանման միավորումներ և համայնքներԳուարակեսաբա բնապահպանական պահպանվող տարածք (խոշոր կարմիր ուրվագիծ), պահպանման միավորումներ և համայնքներ
* Նավակը գետաբերանինՆավակը գետաբերանին

Ծանոթագրություններ
------------------

1. 1 2  Esec de Guaraqueçaba – CMIBD
2. 1 2 3 4 5 6 7 8
3. ↑  "Արխիվացված պատճենը". Արխիվացված է the original 2021 թ․ հոկտեմբերի 30-ին. Retrieved 2021 թ․ հուլիսի 6.
4. 1 2 3 4

Աղբյուրներ
----------

* (portuguese) *Esec de Guaraqueçaba*, Chico Mendes Institute for Biodiversity Conservation, արխիվացված  օրիգինալից 2016-08-09-ին, վերցված է 2016-04-15
* «Estação Ecológica Guaraqueçaba» (portuguese), *Ambiente Brasil*, վերցված է 2016-04-15
* (portuguese) *Unidade de Conservação: Estação Ecológica de Guaraqueçaba*, MMA: Ministério do Meio Ambiente, վերցված է 2016-05-07
* (portuguese) *Unidades de Conservação - Mosaico do Litoral Sul de São Paulo e do Litoral do Paraná - LAGAMAR*, ICMBio, արխիվացված  օրիգինալից 2019-05-27-ին, վերցված է 2016-09-19